# data[].attributes.body
Tere! Olen Põlvas Mammaste kooli klassiõpetaja. eTwinninguga tegelenud juba päris kaua. Ei ole ise väga arvuti-inimene, aga lastega on tore teha erinevaid projekte, sest neid see väga innustab. Olen kasutanud eTwinningut ka Comeniuse projekti ühe osana.

# data[].attributes.body
Tere!
Tulen koolitusele Viljandi Jakobsoni koolist. Õpetan inglise keelt ja osalesin möödunud õppeaastal eTwinningu kaudu projektitöös ühe Saksamaa kooliga. Kogemused olid äärmiselt positiivsed, mis suurendas huvi projektitöö kasutamise vastu eTwinningu keskkonna kaudu.
Usu, et suvekool on suurepärane võimalus üksteist inspireerida ja uusi nippe vastu algavat õppeaastat omandada.
Kohtumiseni!

# data[].attributes.body
Tere! Olen ajaloo ja ühiskonnaõpetuse õpetaja Miina Härma Gümnaasiumist ja tegelesin eTwinninguga aastaid tagasi. Väga inspireeriv aeg oli see! Üks projektidest oli näiteks sotsiaalse sõnumiga graffiti uurimine.

# data[].attributes.body
Tere! Olen Tatjana Amerhanova Kohtla-Järve Järve Vene Gümnaasiumist. Minu eTwinningu programmis osalemise kogemus ei ole väga suur, aga kahe viimase aasta jooksul toimunud matemaatika õpetamise ja õppimisega seotud projektid olid päris edukad.  Olen veendunud, et eTwinning pakub suurepäraseid väljakutseid ja võimalusi nii õpilastele, kui ka õpetajatele!<br>Foto eelmise aasta suvekoolist.

# data[].attributes.body
Olen inglise keele õpetaja Tallinna Lilleküla Gümnaasiumist. eTwinninguga puutusin esimest korda kokku mitu aastat tagasi, 4 aastat tagasi osalesin projektis koos iirlastega ja lõppenud õppeaastal tegime koos Saksamaa, Portugali, Türgi, Prantsusmaa ja Ukraina õpetajatega "Skindeep" projekti, kus arutlesime õpilastega iluideaalide teema üle. eTwinningu juures hindan kõige rohkem seda, et see annab võimaluse ainetundidesse vaheldust tuua.

# data[].attributes.body
Olen Pärnu-Jaagupi Gümnaasiumi klassiõpetaja. Peale esimest algajatele mõeldud eTwinningu koolitust neli aastat tagasi olen püüdnud igal õppeaastal vähemalt ühes projektis oma lastega osaleda, et tavapärasesse kooliellu pisut vaheldust tuua

# data[].attributes.body
Tere! Olen eesti keele ja kirjanduse õpetaja Vana-Vigala Tehnika- ja Teeninduskoolis. eTwinninguga olen tuttav juba ammu, kuid alles möödunud aastal osalesin esmakordselt oma õpilastega projektis. Väga huvitav ja inspireeriv oli. Projektipartneriteks said Pärnu KHK ja Türgi õpilased.

Allpool on üks animafilmidest, mille koostöös pärnakatega Nukufilmi Lastestuudio õpetamisel lõime.

"Suve ootuses":

# data[].attributes.body
Tere, rõõm kõigiga tutvuda!

Olen Kuressaare Gümnaasiumi ajaloo- ja ühiskonnaõpetuse õpetaja ning haridustehnoloog.

Olen eTwinninguga seotud olnud selle üsna algusest, vahepealne lastega kodusolemine tõmbas sõiduveest veidi eemale. Olen piirkondlik mentor ning loodan uuel õppeaastal selle rolliga taas aktiivselt toimetada.

Projektitööd olen pidanud alati väga tõhusaks ja põnevaks pidanud ja olen seda integreerinud erinevatesse ainetesse. Põnevad on olnud ühiskonnaõpetusealased projektid, kus õpilased saavad omavahel ühiskondasid võrrelda.

# data[].attributes.body
Olen Konguta Kooli klassiõpetaja. Sellel õppeaastal on mul juba 5.klass. Meie kooli moto on: "Märka, mõjuta, muuda". Sellest lähtuvalt proovin lastele koolipäevad muuta põnevaks ja motoveerivaks. Mitmekülgseid ja huvitavaid lahendusi saab õpilastele pakkuda läbi eTwinningu. Kõige rohkem meeldib meile lõimida omavahel IT-d ja eTwinningut.

Minu klassiblogi: sagimised.blogspot.com

# data[].attributes.body
Olen Kohtla-Jarve Ahtme Gümnaasiumi õppealajuhataja, õpetan matemaatikat gümnaasiumi astmes. Kooli kogemus eTwinningu projektides on üsna väike, sooviksin innustada minu kolleege ja õpilasi algatada ja realiseerida huvitavaid uusi projektiideid.

Loodan saada uusi teadmisi ja tutvuda toredate inimestega.

# data[].attributes.body
Tere! Olen Viljandi Jakobsoni Kooli inglise keele õpetaja. eTwinninguga puutusin kokku alles eelmisel õppeaastal. Koolitusel loodan kuulda põnevatest kogemustest ja saada uusi mõtteid ja teadmisi edasisteks projektideks.

# data[].attributes.body
Tere! Mina olen Pärnu Rääma Põhikooli eesti keele ja kirjanduse õpetaja. eTwinninguga olen tuttav juba mitu aastat, aga pole saanud iseseisvalt twinnimisega tegeleda, on olnud erinevaid takistusi. Ma loodan sellel koolitusel twinnimist takistavatest asjaoludest üle saada ja nõu ning abi suurtelt tegijatelt ja spetsialistidelt. Kohtumiseni Strandis

# data[].attributes.body
Tere! Olen inglise keele õpetaja Tallinna Lilleküla Gümnaasiumist. eTwinninguga sain lähemalt tuttavaks alles selle aasta kevadel algajate koolitusel ning Prahas eTwinningu koolitusel õnnestus mul leida ka partnerid, et üks lühike projekt läbi viia. Projekti planeerimine ja õpilaste innustamine ning see hea tunne kui mingi tore asi sai lõpuks valmis ongi minu meelest see kõige toredam osa eTwinningus.

# data[].attributes.body
Tere! Mina olen Kohtla-Järve Järve Vene Gümnaasiumi õpetaja. Praegu õpetan matemaatikat ja uurimistöö aluseid, kuid olen matemaatika, füüsika ja informaatika õpetaja.

eTwinninguga tutvusin 3 aastat tagasi, aga otseselt tegelesin ainult 2 aastat. Tegelema hakkasin pärast seda, kui käisin Islandil ja sain tuttavaks seal toreda partneriga, kellega tegime juba kaks häid projekte.

# data[].attributes.body
Tere! Meie oleme võõrkeelete õpetajad Tartu Herbert Masingu koolist. Alli õpetab vene ja Evelin inglise ja saksa keelt. 2014 aasta sügisel osalesime esimesel eTwinningu koolitusel. Sealt arenesid esimesed mõtted, projektid-Christmaslights in my town- ja eriti rõõmustasime partnerkooli leidmisest Kölnis, Saksamaal. Õigemini, nemad leidsid meid, aga hea meel ikkagi. Nüüd on meie rahvusvaheline muusikaprojekt nii kaugel, et esimene õpilasgrupp  sõidab Septembris Kölni ja seejärel ootame vastukülaskäiku.

Pärnust loodame naasta uute ja huvitavate teadmiste ja ideedega.

# data[].attributes.body
Tere! Õpetan Peetri-Lasteaed Põhikoolis matemaatikat. eTwinninguga olen tegelenud alates 2012.aastast. Tänu eTwinningule tutvusin ühe Bulgaaria õpetajaga, kellega oleme teinud mitmeid põnevaid projekte ning meie koostöö jätkub siiani. Võimalusel püüan osaleda eTwinningu koolitustel. Nendelt koolitustelt olen alati saanud positiivseid emotioone ja palju praktilisi teadmisi.

# data[].attributes.body
Tere! Õpetan Vastse-Kuuste Koolis ajalugu ja inglise keelt. eTwinninguga puutusin kokku Comeniuse projekti MIDAS kaudu kus etwinning oli üheks väljundiks ja suhtlemisvahendiks. Suvekoolis osalesin ka eelmisel aastal ja mulle väga meeldis:) Ootan ka sellel korral palju uusi oskuseid ja ideid!

# data[].attributes.body
Tere! Õpetan Pärnu-Jaagupi Gümnaasiumis saksa keelt. Oleme õpilastega osalenud paaris projektis ja leidnud toredaid sõpru. eTwinning on väga hea võimalus oma värskeid keeleteadmisi kohe praktikas järele proovida ja samas suhelda eakaaslastega erinevatest maadest. Koolituselt ootan uusi teadmisi, ideid ja meeldivat koostööd!

# data[].attributes.body
Tere! Olen Gustav Adolfi Gümnaasiumi muusikaõpetaja. eTwinninguga seob mind alates 2009. aastast laste eurovisioon Schoolovision. Õpilastele väga meeldib laulda ja selles projektis osaleda.

Üks väike näide http://schoolovision2014.blogspot.com/2014/05/estonia-colourful-dreams.html

Sellel aastal osalesime lauluga, mille 5. klassi õpilane ise tegi, esitas terve 5. klass ja sama klassi poisid filmisid ning panid ka filmi kokku http://twinspace.etwinning.net/5458/pages/page/39910

Olen paaril korral osalenud Pärnus suvekoolis, mis on alati meeldinud ettevõtlike ja rõõmsameelsete kolleegide poolest. Kindlasti on ka sellel aastal see positiivne algus uuele õppeaastale :)

# data[].attributes.body
Olen Kadrina Keskkooli matemaatikaõpetaja ning klassijuhataja.  ETwinningupisikuga nakatusin  eelmisel õppeaastal. Osalesin oma  4. klassi õpilastega toredas jõulukaartide projektis. Põnev kogemus. Loodan huvitavat jätku!

# data[].attributes.body
Tere! Mina olen Tallinna Liikuri lasteaia õppealajuhataja.

Osalesin eTwinningu projektides Reflecting, Empowering, Developing: Becoming Active LifeLong Learner (RED BALL), "Seasons" ja eTwinning seminaril Lätis (Pre-school Teachers),23-26 April, 2015.

Suvekoolist loodan saada palju uut informatsiooni, oskusi ja  uuteks projektideks.

Pildil on e Twinnigu sünnipäev Tallinna Liikuri lasteaias.

# data[].attributes.body
Tere!Olen Tallinna Liikuri lasteaia õpetaja. Ma osalesin eTwinningu projektis "Seasons". Suvekoolist loodan saada palju toredaid ideid.

# data[].attributes.body
Tere, Olen õpetaja Tallinna lasteaias Pääsusilm. Olen see aasta esmakordselt tulemas eTwinningu suvekooli, kuid olen juba koos oma paarilisega osalenud ühes eTwinningu projektis "Ökomuusika". Mulle väga meeldib mu töö ja tahan, et õppimine oleks ka laste jaoks väga positiivne ja hea kogemus. Suvekoolist loodan saada häid tutvusi, toredaid ideid ning palju uut informatsiooni!

# data[].attributes.body
Olen Pärnu Raeküla Kooli vene keele õpetaja ja sellest sügisest ka haridustehnoloog. eTwinningut pean väga heaks koostöö-võimaluseks nii õpetajatele kui õpilastele. Ise olen aktiivselt osalenud venekeelsete lauluvideote koostööprojektis "Споёмте друзья". Seni olen olnud kaasalööja, edaspidi tahaks olla ka projekti algataja. eTwinningu suvekool ja vahepealsed koolitused on alati olnud väga informatiivsed ja sütitavad - sama loodan ka selleaastastelt päevadelt!

# data[].attributes.body
Tulen Läänemaalt väikesest Martna Põhikoolist, kus õpetan matemaatikat ning õige pisukene ka programmeerimist ja arvutiõpetust.

ETwinninguga liitusin juba 6-7 aastat tagasi. Esimese projektina sai eTwinningus registreeritud Comeniuse projekt "The 1989 revolutions in Eastern Europe and the European integration", mis kestis 2010-2012. Teine projekt "Across the Baltic Sea" sai alguse Tallinnas 2014a. sügisesel üritusel Coding: eTwinning PDW.

Siiani on minu õpilastele meeldinud projektides osaleda :) Ja jätkuvalt meeldib, sest kevadel sai kokku lepitud, et teeme siin midagi veel. Selle millegi elluviimiseks Pärnusse ideid saama tulengi.

Pildil oleme koos Kasiaga Poolast Tallinnas projekti planeerimas

# data[].attributes.body
Olen Haabersti Vene Gümnaasiumi muusikaõpetaja. eTwinninguga oleme tegelenud koos Juliaga kaks aastat.

Suvekoolis loodame saada praktilisi teadmisi uuteks projetideks.

# data[].attributes.body
Olen Rakvere Gümnaasiumi klassiõpetaja. eTwinninguga puutuasin esmakordselt kokku mitu-mitu aastat tagasi, aga kuidagi ma ei jõudnud käivituda (teised projektid). Käivitusin alles aastal 2012. Selleks ajaks olid ka toredad suvekoolitused selja taga ja ideid palju. Viimased projektid "Minu kodulinn" ja "Muusika minu sees ja minu ümber". Nagu ikka- toredad kogemused on need, kui partnerid liituvad ja teevadki koostööd. Kurvaks teeb see, et koostööpartner liitub ja kaob..

Aga lastele meeldib eTwinnida :-)

Ja mulle ka.

Pildil olen koos väga hea kolleegi Pille-Riiniga. Temaga koos püüame ka koolis eTwinningu pisikut levitada.

# data[].attributes.body
Tere:) Olen lasteaiaõpetaja Paikuse Mesimummis. eTwinningu kogemus on seni alles väga minimaalne. Osalesin möödunud õppeaastal ühes projektis, mis ei läinud ootuste kohaselt käima ning lõppes partnerite jaheda osavõtu tõttu poolikuna. Kuid esimese korra ebaõnnestumine andis siiski kogemusi ning innustab uuesti proovima:)

Suvekoolist loodan saada positiivseid emotsioone ja värsket energiat ning ka praktilisi teadmisi/oskusi uuteks projektideks.

# data[].attributes.body
Olen Tartu Karlova Kooli keemiaõpetaja. eTwinning projekte on kogunenud 3 tk ning need on hõlmanud arvukalt keemiakatseid küll polümeersaviga, lillede kui indikaatoritega ning vee keemilise analüüsiga. Esimene projekt oli 2009.a. ning kujunes vette hüppamiseks tundmatus kohas - projekti lõid kaks algajat õpetajat.

eTwinningu suvekoolid on lahedad ja vaimselt rikastavad!

Pildi klõpsas õpilane Chris, kes tahtis teha selfie't koos klassi ja kemma õpsiga.

# data[].attributes.body
Olen Viimsi Kooli inglise keele õpetaja. Paar aastat tagasi alustatud e-twinning projekt kasvas üle õpilasvahetuseks. Pean rahvusvahelist suhtlust eluliselt oluliseks nii võõrkeeleõppes kui inimeseks kasvamise protsessis - nii enda kui oma õpilaste jaoks. Seepärast olen aastate jooksul terve hulga projekte koos oma õpilastega algatanud või neis osalenud.

Koolituselt loodan inspiratsiooni ja häid praktilisi ideid.

# data[].attributes.body
Olen Juuru Eduard Vilde Kooli geograafia-bioloogia õpetaja. eTwinningus olen algaja. Kuid set.-nov.2015 kavas läbi viia koos prantslastega projekt "Show me your nature". Projekti eesmärgiks on tutvustada oma riigi rahvusparke. Loodan saada suvekoolist midagi inspireerivat ja innustavat oma projekti jaoks. lisaks ka õppida teiste kogemustest.

Pildil olen koos õpetajaga Prantsusmaalt Rootsi koolitusel, kus ühisprojekti lõime. Mina olen pildil tagapool.

# data[].attributes.body
Olen Juuru Eduard Vilde Koolist ja õpetan 5.-6. klassi õpilastele kirjandust. eTwinninguga olen vahelduva eduga olnud seotud "ammu" (ei mäleta aastat).
eTwinningus köidab aruandevaba elu, projekti pikkuse valik vastavalt soovile, saab hakkama isegi siis, kui ei ole inglise filoloog (mitte, et ma neid inimesi ei hindaks, vastupidi).

Parim kogemus oli viimane projekt "Look at book", kus koordinaator oli nii aktviine, et võttis jooksmata võhmale. Proovisin siis kaks tundi nädalas teiste partneritega veidigi järge pidada ja olime lastega üsna tublid (teised õpetajad kohtusid oma lastega iga päev!).

Pildil: Tiigrihüppe SA suvekoolis Roostal teadmisi täiendamas. Sirje Kautsaar pildil keskel. Foto autor Madli Leikop

# data[].attributes.body
Tere! Olen Narva Paju põhikooli inglise keele õpetaja. eTwinningu kogemust on mul aastast 2008. Ma olen võimalusel alati püüdnud osa võtta ka eTwinningu koolitustest. Tegime partnerkoolidega projekti "Silent night project". Ootan suvekooli juba põnevusega!

Pildil olen koos õpetaja Leedust. Belgium, eTwinning 10th anniversary.

# data[].attributes.body
Tere! Olen Aruküla Põhikooli vene keele õpetaja. eTwinninguga olen tegelenud neli aastaat. Arvan, et eTwinning on eatu ja piiritu, sest igas vanuses, igas õppeaines,
mistahes teemal, mistahes Euroopa riigi kooliga on võimalik valmis teha tore, huvitav ja sisukas projekt. Eelmise aasta suvekoolist sain palju ideid, nippe, tehnilisi teadmisi, mis aitasid mulle oma tunde põnevamaks ja sisukamaks muuta. Loodan, et eTwinningu suvekoolis saan jälle häid ideid uuteks projektideks.

Pildil eTwinningu rahvusvaheline seminar Riias. Edukat eTwinningut kõigile!Kohtumiseni suvepealinnas Pärnus!

# data[].attributes.body
Olen Loo Keskkooli saksa keele õpetaja. ETwinningu projekte olen teinud aastast 2008 ning olen võimalusel alati püüdnud osa võtta ka eTwinningu koolitustest. Olen vaimustatud selle kogukonna entusiastlikest ja tegusatest inimestest - nii koolitajatest kui lihtsalt twinnijatest, sest kõik kohtumised on väga inspireerivad ja julgustavad, isegi siis, kui endal kõik projektid ei õnnestu. ETwinning on minu arvates üks projektitöö toredamatest võimalustest koolis ja kindlasti kasutan seda ka järgmisel õppeaastal.

Ootan suvekooli juba põnevusega!

# data[].attributes.body
Olen Rocca al Mare Kooli inglise keele õpetaja. eTwinningu kogemust on mul ühe aasta jagu. Tegime partnerkoolidega projeti "Getting to know each others: let's send Christmas cards". Soov on hakata aktiivsemalt kasutama eTwinningu keskkonda. Koguda uusi ja huvitavaid mõtteid projektide läbiviimiseks.

Pildil olen koos partnerkooli õpetaja Lauraga Itaalias.

# data[].attributes.body
Olen klassiõpetaja Kadrina Keskkoolis. eTwinninguga olen tegelenud kolm aastat. Teinud ise ühe projekti ning ühest projektist osa võtnud.

Suvekoolis loodan saada uusi tuttavaid, huvitavaid ideid, mõtteid ning uusi teadmisi.

# data[].attributes.body
Olen klassiõpetaja Kadrina Keskkoolis. eTwinninguga olen tegelenud vahelduva eduga 5 aastat. Suvekooli tulen alati rõõmuga, et vanade tuttavatega kohtuda, uusi kontakte leida, ammutada värskeid ideid ning sujuvalt algavasse õppeaastasse sulanduda :) Alustan uute õpilastega ning loodan, et uue hooga algab ka projektitöö.

# data[].attributes.body
Olen inglise keele õpetaja Rapla Vesiroosi Gümnaasiumis. ETwinningus on palju köitvaid asju:seltskond, uued tutvused.põnevad tegevused ja kõik see, mis ees, mida saab õpilastega koos välja mõelda ning ellu viia.

Tegelenud olen umbes 4-5 aastat. Lemmikteemadest on kooskirjutamine(analüüsimine jm)Praegu huvitab mind projektide sidumine inglise keele õpetamisega.

# data[].attributes.body
Tere! Oleme Pärnumaa Kutsehariduskeskuse õpetajad. E-Twinningu projektidega oleme tegelenud 8 aastat. E-Twinningu suvekool on tore suvelõpuüritus, kust oleme saanud uusi kogemusi, teadmisi ja kontakte.

Pildil oleme etwinningu lõpuüritusel Talllinnas.

Kohtumiseni Pärnus!

# data[].attributes.body
Tere! Töötan Kohtla-Järve lasteaias Tareke. eTwinningu projektidega tegelen kolm aastat.

eTwinning meeldib selle pärast, et annab toredaid ideid ja sain tutvuda huvitavate inimestega.

Tänu eTwinningule saime Erasmus+.

Siin ma olen projekti partneriga Türgist, aga oleme Bulgarias.

# data[].attributes.body
Tere! Töötan lasteaiaõpetajana Tallinna Lasteaias Pääsusilm. eTwinninguga tegin algust alles eelmisel aastal. Kontaktseminaril tutvusin paljude toredate õpetajatega teistest riikidest, kellega sai läbi viidud riikideülene projekt Ecomusic. Omavaheliselt oli projekt edukas, kuid kahjuks suurema tuntuseni me ei jõudnud. Tänavuselt suvekoolilt ootan kohtumist paljude toredate uute tuttavatega ning loomulikult häid ideid, mida tulevikus oma töös rakendada.

Juba peatse kohtumiseni! ;)

# data[].attributes.body
Kirjutan teile esimest korda.

Olen Koeru Keskkooli klassiõpetaja. Septembris lähen koos 16 toreda väikese inimesega 2.a klassi.

Kaks aastat tagasi, peale eTwinningu koolitust Tartus, alustasime minu kunagiste 4. klassi õpilastega päris edukalt ühte Eesti erinevaid aabitsaid tutvustavat projekti. Eelmisel aastal ma eTwinninguga ei tegelenud, sest 1.klass nõudis oma aega. Nüüd mõtlesin asja uuesti käsile võtta.

Kohtumiseni Pärnus!

Õp Rita

# data[].attributes.body
Tere! Peaaegu 20 aastat töötan Kohtla-Järve koolides sotsiaalaineteõpetajana. 10 aastat kasutan eTwinningu portaali, et uusi Comenius (pr. Erasmus +) kontakte luua ja projektides osaleda. Samuti käisin 2 korda rahvusvahelistel eTwinningu üritustel (Dublinis ja Stockholmis).

Suur pluss - toredad inimesed, kellega olen tutvunud eTW kaudu ja uued projektid.

Miinus - mõned head algatused on jäänud lõpetamata.

Pildil - Strasbourg, Euroscola 2015

# data[].attributes.body
Minu enesetutvustuse leiad aadressilt http://bit.ly/merlin2015

# data[].attributes.body
Tere! Olen lasteaiaõpetaja Paikuse lasteaias Mesimumm ning eTwinninguga olen tegelenud ainult ühe aasta. Olen osalenud ainult ühes projektis, mis ei läinud kõige paremini, kuna kõik osalised ei võtnud sellest osa. Sellest hoolimata tahaks uuesti proovida, kuna eTwinning tundub põnev ja lõbus.

Loodan, et eTwinningu suvekoolis saab häid ideid uuteks projektideks.

Pilt on tehtud etendusest "Kuldkihar ja kolm karu", mille tegime seoses oma eTwinningu projektiga.

# data[].attributes.body
Tere! Olen inglise keele õpetaja Kose Gümnaasiumis. Etwinningus olen osalenud 3 aastat. Kohtumised kolleegidega aastakonverentsi või Pärnus eTwinningu suvekoolis on olnud alati inspireerivad.

Ise olen olnud seotud 2 eTwinningu projektiga, millest üks kestis 2 aastat. eTwinning on andnud mulle võimaluse õpilastele pakkuda midagi teistmoodi ja põnevat tavapärase keeletunni kõrvale.

Pildil olen oma õpilastega Lyonis eTwinningu partneritel külas.

# data[].attributes.body
Tere! Õpetan Põlvamaal asuvas Krootuse Põhikoolis inglise keelt. Seni esimene ja ainus kogemus eTwinninguna oli aastal 2012, mil osalesin sõbrapäeva teemalises projektis Love is all around! - St. Valentine's Day at our school.

Eelmisel aastal alustasime Erasmus+ projektiga Share Play. Projekti raames räägime traditsioonilistest mängudest ja jagame ja õpetame üksteisele oma riigi laste mänge. Pildil oleme koos Poola partneritega projektikohtumisel Rumeenias.

Koolitusel soovin taastutvuda põneva eTwinningu maailmaga ja uueks õppeaastaks häid mõtteid ja insipratsiooni koguda.

# data[].attributes.body
Tere. 20 ja enam aastat õpetajana oleks olnud äärmiselt üksluine kui sellesse poleks mahtunud erinevad kaastööd, projektid, koostööd ning huvitavad kohtumised ja äratundmised nii oma maja kolleegide kui ka ametiesindajatega kaugemalt. Etwinning tuli minu juurde 5 aastat tagasi läbi algajate koolituse ja suuri kogemusi selles vallas pole, kuid tunnen, et see vähene, mida olen teinud ja millest osa saanud on teinud nii minu kui ka õpilaste elu mitmekesisemaks.

Siin peitub ka  on ka põhjus, miks tahan jätkuvalt tulla suvekooli ja tegutseda edasi ka twinnimisega.

Pildil Etwinningu aastakonverentsi lõpuüritusel Roomas nov. 2014

# data[].attributes.body
Tere. Mina olen tulemas Tallinna lähistelt Arukülast, kus õpetan inglise keelt ja poole kohaga nokitsen kooli kodulehe ja arvutite kallal kah jõudumööda. eTwinningut tean juba ammu, aga konkreetselt võtsin julguse kokku tegelikult ka projektiga tegelemiseks paar aastat tagasi, pärast suvekoolis käimist. Eks mõne projektiga entusiasm kasvas, mõnega samas jälle rauges, sest koostööpartenrite pühendumus asjale ja tegelik koostöövalmidus on ikkagi suhhhhteliselt kõikuv nähtus eTwinningus. Kui aga kellegagi klapib, siis on päris põnev, nt 3.klassiga tegime türklastega Skype'is võistulaulmist inglise keeles. Vaatasime ja imestasime neid. Ju nemad vaatasid ja imestasid meie üle ka :P Ühesõnaga... tulen suvekooli taaskord inspireeruma :)

# data[].attributes.attachment_link.description
First photo/video story for eTwinning project

# data[].attributes.body
Tere! Olen eTwinninguga tegelenud selle projekti algusest peale. Mäletan kui üle 10 aasta tagasi anti eTwinningule avalöök Brüsselis. Algul ei saanud päris hästi arugi, mis siis toimuma hakkab. Mul on väga hea meel, et sellest on välja kasvanud innovaatiliste õpetajate kogukond ja loodud on palju toredaid koostööprojekte ning tutvutud eri maade kultuuride ja koolidega. Ise olen osalenud ka mitmes projektis ja olnud nii mentoriks, koolitajaks kui ka eksperdiks. Ootan põnevusega suvekooli :) Hea meelega jagan oma kogemusi, mida olen nende aastatega ise õppinud ja kogenud. Kevadel osalesin ambassidoride workshopis Jurmalas, kust sain jälle uusi ideid ja mõtteid. Hea meelega jagan ka Teile neid. Minuga koos oli ka Anneli, Meeri ja Elo.

# data[].attributes.body
Tere! Olen Väätsa Põhikooli inglise keele õpetaja ja etwinning mentor. Projektidega alustasin 2005. aastal ja tegelen sellega siiani. Oleme teinud üle 20 projekti ning nii mõnegi partneriga juba koostööd 10 aastat. Olen koordineerinud ka Comenius kooli ja Regio koostööprojekte. Projektitöö on pakkunud palju põnevaid kohtumisi nii õpilastele kui õpetajatele.

Pildil oleme õpilastega projekti Energiaalasest Haridusest Euroopas kohtumisel Prantsusmaal Le Mansis külastamas Le Mans 24H ringrada ning AutoAcademy't, kus koolitatakse võidusõitjaid, seda juba alates 14. eluaastast. Meie poisid poseerivad ühe ralliauto juures.

# data[].attributes.body
Olen Audentese Spordigümnaasiumi bioloogiaõpetaja ning õpetan ka valikainet Sport ja tervis. eTwinningu juurde jõudsin eelmisel õppeaastal, ja vaatamata headele partneritele Itaaliast ja lennukatele ideedele, pole paraku meie projekt eriti edasi liikunud. Kindlasti tahaks sellele sügisel elu sisse puhuda. Hea meelega aga kuulan teiste kordaläinud algatusi. Pildil: Cinzia Itaaliast ja mina ERASMUS+ koolitusel Prantsuse Guajaanas